|  |
| --- |
| Mярка 8.1. Подпомагане за залесяване и създаване на горски масиви |
| Цели и обхват на мярката: |
| * Стимулиране поглъщането и съхраняването на въглерода; * Съхраняване на почвите от ерозия; * Опазване на околната среда от природни бедствия; * Съхраняване на биологично разнообразие, защита на редки растителни и животински видове; * Опазване на компонентите на околната среда; * Спазване стандартите на Европейския съюз (ЕС) и подобряване на условията в земеделските стопанства; |
| Допустими получатели: |
| * Физически и юридически лица и местни поделения на вероизповеданията, собственици на земеделски и неземеделски земи; * Общини, собственици/стопанисващи земеделски и неземеделски земи; * Юридически лица - частноправни субекти, стопанисващи земеделски и неземеделски земи, в т.ч. и Държавни предприятия по чл. 163 от Закона за горите, управляващи земеделски и неземеделски земи. |
| Допустими дейности и разходи за тях: |
| **Материални инвестиции**:   * Почвоподготовка; * Закупуване на залесителен материал; * Транспорт и временно съхранение на залесителния материал; * Разходи за труд при залесяване; * Третиране на фиданките с необходимите предпазни и защитни материали (например, заразяване с мицел или азот фиксираща бактерия, осъществено индивидуално или чрез ограждане на залесената площ); * Ограждане на залесената територия (където това е необходимо); * Попълване (презасяване или презасаждане); * Годишна премия за хектар, която покрива разходите за пропуснатите земеделски доходи и за поддръжка, включително ранни и късни прочиствания, и се изплаща в продължение на максимален срок от 12 години от датата на предоставянето ѝ; * Превантивни действия срещу дивеч, пасящи животни, вредители и болести, за да се осигурят дългосрочни резултати и да се избегне проваляне на залесяването; * В случаи, когато поради тежки екологични или климатични условия, не може да се очаква чрез засаждането на дървесни видове да се създаде горска покривка, бенефициентът може  да създаде и поддържа покривка от храстова растителност, като осигурява същото равнище на грижи и опазване, каквото се прилага и за горите; * Разходи за закупуване на земя, когато са пряко свързани с изпълнението на проекта и не надхвърлят 10 % от общите допустими разходи по проекта.   **Нематериални инвестиции:**  1.   Общи разходи свързани със съответния проект за предпроектни проучвания, такси, хонорари за архитекти, инженери и консултантски услуги, консултации за екологична и икономическа устойчивост на проекти, проучвания за техническа осъществимост на проекта. Общите разходи по проекта не могат да надхвърлят 12 % от общия размер на допустимите инвестиции по проекта. /Съгласно Раздел 8.1/;  2.  Разходи за ноу-хау, придобиване на патенти права и лицензи, разходи за регистрация на търговски марки и процеси необходими за изготвяне и изпълнение на проекта”. |
| Финансови параметри на проектите: |
| Минималният размер на общите допустими разходи за един проект е левовата равностойност на 10 000 евро. Максималният размер на общите допустими разходи за един проект е левовата равностойност на 20 000 евро. |
| Интензитет и размер на помощта: |
| Подпомагането по тази мярка, както и всички разходи за залесяване по Мярка 8 ще бъде 100 % от общите допустими разходи за създаване.  Финансовата помощ за един ползвател, предоставена по реда на тази мярка, не може да надхвърля левовата равностойност на 200 000 евро за периода на действие на ПРСР. |
| Размер на финансовата помощ: |
| Максималният размер на финансовата помощ за един кандидат, подал проекти в рамките на изпълнение на стратегията за ВОМР не може да надвишава 35 000 евро. |
| Критерии за оценка на проектите и тяхната тежест: |
| * Терени на територията на община с ниска лесистост (от по-малко от 30% до по-малко от 60%, като се дава приоритет на по-ниският процент).- 30 т. * Терени на територията на община, класифицирана с висок или среден риск на ерозия(като се дава приоритет на високия риск)- 30 т. * Използваните за залесяване дървесни видове са местни видове и произходи - 30 т. * При равни други условия, ще се дава приоритет на по-голямата площ - 10 т. |